Diari Oficial de la Generalitat Valenciana


Sumari del DOGV 6353, del 13-09-2010 (2010/9699)

Aprovació del projecte d'urbanització que desplega el Programa de la Unitat d'Execució Riu Guadiana.
----------------------------------------------------------------------------------------------------

### Dades del document

Número de DOGV
:   6353

Data del DOGV
:   13-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9699


Data del document
:   06-09-2010

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * administració local
    * pla d'urbanisme

Aprovació del projecte d'urbanització que desplega el Programa de la Unitat d'Execució Riu Guadiana. [2010/9699]  
Pel Decret de l'Alcaldia número 825562D4779, de 2 de setembre de 2010, s'ha aprovat el projecte d'urbanització que desplega el Programa de la Unitat d'Execució Riu Guadiana, del terme municipal de Benicàssim.  
El decret, en la part dispositiva, diu:  
«Primer. Aprovar el projecte d'urbanització que desplega el Programa de la Unitat d'Execució Riu Guadiana, presentat per la mercantil Herjocas Promociones Inmobiliarias, SL, amb els següents condicionants:  
1. La tapa de clavegueram i reixetes de fosa han de ser del model que li indicaran els serveis tècnics municipals en realitzar l'obra.  
2. La desembocadura al barranc i la seua protecció s'ha de fer segons les indicacions que a peu d'obra donen els serveis tècnics municipals atenent l'autorització de la CHX.  
Segon. Efectuar la publicació del present acord en el Butlletí Oficial de la Província, Diari Oficial de la Comunitat Valenciana i tauler d'anuncis municipal.  
Tercer. Contra l'aprovació del projecte d'urbanització i instruments de gestió urbanística pot interposar un recurs de reposició amb caràcter potestatiu, davant del mateix òrgan que ha dictat la resolució. També pot impugnar aquesta resolució directament davant de l'ordre jurisdiccional contenciós administratiu (article 115 de la Llei 30/1992, de Règim Jurídic de les Administracions Públiques i Procediment Administratiu Comú, modificada per la Llei 4/1999). Termini per a interposar el recurs de reposició: un mes, a comptar des de l'endemà de quan reba la notificació. Si en el mes de venciment no hi ha dia equivalent s'entén que el termini expira el darrer dia del mes. Termini per a resoldre el recurs: un mes des de la seua interposició. Contra la resolució no escau novament un recurs de reposició.  
Contra la resolució que resol el recurs potestatiu de reposició o contra aquesta resolució que se li notifica ara pot interposar un recurs contenciós administratiu davant del Tribunal Superior de Justícia de la Comunitat Valenciana, amb seu a València, dins del termini de dos mesos comptats des de l'endemà de la recepció de la notificació, segons estableixen els articles 8 i 46 de la Llei 29/1998, reguladora de la Jurisdicció Contenciosa Administrativa. Tanmateix, pot exercir qualsevol altre recurs o acció que estime procedent».  
Cosa que publique d'acord amb el que estableix l'article 60 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Benicàssim, 6 de setembre de 2010.- El tinent d'alcalde, p. d. (Decret 2836/2009): Ramón Álvarez Fabregat.